|  |  |
| --- | --- |
| Forum: | Handicaprådet |
| Tid: | 15. juni 2016, klokken 17 |
| Sted: | Mødelokale 1 i Rådhusets forhal |
| Deltagere: | Jens Mikkelsen, Bjarke Juul, Leif Neergaard, Ottar Bingen, Frederik Lerche, Peter Rymann, Patricia W. Gale, Lene R. Jessen, Alice Hasselgren, Henrik Jess |
| Afbud: |  |
| Referent: | Carina Kofoed |

## Godkendelse af referat og dagsorden

## Temadrøftelse: Diagnoser

Sagsfremstilling:

I mødet deltager teamleder Karen Andersen (leder af team sygedagpenge i Jobcenteret) og hun vil sammen med Patricia Gale holde oplæg om diagnoser; ”Skal der en diagnose til, for at få hjælp?”

*Til orientering og drøftelse*

## Hjemmesiden

Sagsfremstilling:

Hjemmesiden er opdateret med navne, møderække, dagsordener og referater. Herudover kan man nu se de høringssvar som Handicaprådet afgiver.

Der er også sat et link ind til ”God Adgang”.

Skal hjemmesiden se ud som den gør nu – eller har Handicaprådet ønsker til andet indhold / opsætning ?

*Til beslutning*

## Dialogmøde

Sagsfremstilling:

Handicaprådet har besluttet at afholde næste dialogmøde den 25. oktober 2016 kl. 17 – 20. Emnet for dette dialogmøde handler om hvordan vi får mennesker med handicap i arbejde? Er der barrierer der skal nedbrydes? Osv.

*Til orientering og drøftelse*

*Bilag*

Rammerne for afholdelse af dialogmøde

## Handleplan for information og kommunikation

Sagsfremstilling:

I forlængelse af Albertslund Kommunes Handicappolitik har rådet besluttet at udarbejde et forslag til handleplan for Kommunikation. Der er udpeget to medlemmer af rådet til at indgå i en arbejdsgruppe, som skal komme med et forslag (Bjarke Juul og Alice Hasselgren).

Peter Rymann orienterer om status for arbejdet.

*Til orientering*

## Ledsagerordning

**Sagsfremstilling:**

Peter Rymann orienterer om sag behandlet i Velfærdsudvalget. Sagen handler om opkrævning af betaling for ledsagerudgifter i forbindelse med ferieophold for borgere i kommunens botilbud.

*Til orientering*

## God Adgang

**Sagsfremstilling:**

Handicaprådet skal tage beslutning om, fra hvilken dato der skal iværksættes undersøgelse af Sundhedshuset i forhold til ”God Adgang”.

*Det foreslås, at undersøgelsen iværksættes primo september.*

*Til beslutning*

## Tilgængelighedspuljen

**Sagsfremstilling:**

Der er fra satspuljen afsat midler til en tilgængelighedspulje på i alt 32 mio. kr. i perioden 2015-2018. Puljen fordeles med 8. mio. kr. årligt.

Formålet med tilgængelighedspuljen er at forbedre tilgængeligheden i offentligt tilgængelige bygninger med en borgerrettet servicefunktion, så personer med funktionsnedsættelse kan deltage i alle dele af samfundslivet på lige fod med andre.

<http://www.trafikstyrelsen.dk/tilg%C3%A6ngelighed>

Er det noget vi kan gøre brug af her i Albertslund? Eller gør vi det allerede?

*Til beslutning*

## Spørgsmål og svar

Sagsfremstilling:

Handicaprådets spørgsmål og svar fremlægges som fast punkt hvert møde, ligesom der samles op på spørgsmål, som er opstået i løbet af mødet.

Handicaprådets næstformand foreslår, at der som tillæg til spørgsmål/svar nr. 12 – tilføjes følgende; ”Når elevatoren monteres, skal arealet ved indgang til tunellen udføres med flisebelægning”.

*Til orientering*

*Bilag*

Spørgsmål/svar ark og bilag fra Henriette Kragh som svar på spørgsmål 20.

## Punkter til næste møde

Sagsfremstilling:

Handicaprådet har indtil videre planlagt følgende møder i 2016:

15.06.16 – Dagens møde med tema om ”Diagnoser”

08.09.16 - Tema: Handicapprisen

03.12.16 - Uddeling af Handicapprisen

08.12.16 - Tema: ?

Rådet kan komme med forslag til punkter på det eller de kommende møder.

På baggrund af en ny rapport fra Sundhedsstyrelsen ([Håndbog i rehabiliteringsforløb på ældreområdet](https://sundhedsstyrelsen.dk/da/udgivelser/2016/~/media/6D27215F08464CA0A68E949BBA4BD23B.ashx)), er der stillet forslag om, om der på Handicaprådets møde den 8. september kan komme nøgleperson fra Sundhed, Pleje & Omsorg og fortælle om dette emne. Skal vi arbejde videre med dette?

*Til beslutning*

## Orientering fra formand og næstformand

Sagsfremstilling:

Formand og næstformand orienterer – herunder om følgende punkter;

* Arrangement den 19. maj – ”Modvilje eller uvidenhed – en debatturné om handicappolitik” arrangeret af LEV.
* Møde den 25. maj med Naturstyrelsen om Kringlestien (bilag: udkast til referat og notat om nye folde).
* [Beslutningsforslag om opsættende virkning](file:///C:\Users\cks\AppData\Local\Microsoft\Windows\Temporary%20Internet%20Files\Content.Outlook\24WUY3N7\Politisk%20flertal%20bag%20lov%20om%20opsættende%20virkning%20_%20Danske%20Handicaporganisationer.htm)
* [Forbud mod diskrimination af mennesker med handicap](file:///C:\Users\cks\AppData\Local\Microsoft\Windows\Temporary%20Internet%20Files\Content.Outlook\24WUY3N7\Flertal%20for%20at%20forbyde%20diskrimination%20af%20mennesker%20med%20handicap%20_%20Danske%20Handicaporganisationer.htm)
* [DH Politikkatalog](http://www.handicap.dk/politik/politikkatalog/). Kan være et redskab for HR i forhold til diverse sager.
* [VISO - specialundervisning](file:///C:\Users\cks\AppData\Local\Microsoft\Windows\Temporary%20Internet%20Files\Content.Outlook\24WUY3N7\2015%20blev%20et%20rekordår%20for%20VISO%20-%20Folkeskolen%20dk.htm)
* [Artikel af Maria Ventegodt – om diskrimination](file:///C:\Users\cks\AppData\Local\Microsoft\Windows\Temporary%20Internet%20Files\Content.Outlook\24WUY3N7\LigeRet%20%20På%20tide%20med%20generelt%20diskriminationsforbud%20på%20grund%20af%20handicap%20_%20Institut%20for%20Menneskerettigheder.htm) (taget med ind i arbejdsgruppen – Handleplan Kommunikation)
* Diabetesforeningen – træning i Sundhedshuset (bilag: nyhedsbrev april 2016)
* Nyt fra DH – mange interessante emner. Tilmeld jer endelig nyhedsbrevet. Flere nyheder omkring emnet inklusion – de er sendt til afdelingen ”Skoler & Uddannelse”.

*Til orientering*

## Eventuelt